pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

บริษัท พลาสติค และหีบห่อไทย จำกัด (มหาชน) หรือ “บริษัทฯ” มีชื่อภาษาอังกฤษว่า “This
Plaspac Public Company Limited” ก่อตั้งเมื่อวันที่ 1 สิงหาคม 2526
ด้วยทุนจดทะเบียนเริ่มแรก 4.5 ล้านบาท
เพื่อประกอบธุรกิจในการรับจ้างผลิตบรรจุภัณฑ์พลาสติกประเภทขวดและฝา
และชิ้นส่วนพลาสติกในรูปแบบต่าง ๆ
ตามรูปแบบความต้องการใช้งานของลูกค้าในแต่และอุตสาหกรรม
บริษัทฯได้แบ่งสายการผลิตตามอุตสาหกรรมประเภทต่างๆดังนี้ อุตสาหกรรมอาหารและเครื่องดื่ม,
เครื่องสำอางค์และเวชภัณฑ์, น้ำยาทำความสะอาด, เฟอร์นิเจอร์ และอุปกรณ์เครื่องมือต่าง ๆ
มีโรงงานตั้งอยู่ที่ เขตบางขุนเทียน กรุงเทพมหานคร

บริษัทฯมีกระบวนการผลิตและเครื่องจักรที่ทันสมัยที่ได้มาตรฐานสากล
โดยสามารถแบ่งกระบวนการผลิตได้ 2 ประเภทคือ กระบวนการผลิตแบบฉีด (Injection
Moulding) ซึ่งสามารถผลิตผลิตภัณฑ์พลาสติกได้หลากหลายรูปแบบตามความต้องการของลูกค้า
อาทิเช่น ฝาปิดขวดกาแฟและเครื่องดื่มมอลส์สกัด ฝาปิดขวดนมสดพร้อมดื่ม
ฝาปิดกระป๋องสเปรย์ปรับอากาศ ที่ท้าวแขนเก้าอี้ ชิ้นส่วนล้อเก้าอี้ ชิ้นส่วนตลับเมตร เป็นต้น
สำหรับกระบวนการผลิตแบบเป่า (Blow Moulding) ได้แก่
บรรจุภัณฑ์พลาสติกประเภทขวดและแกลลอนในรูปทรงต่าง ๆ
โดยในปัจจุบันบริษัทฯสามารถผลิตบรรจุภัณฑ์ประเภทขวดและแกลลอนในขนาดต่าง ๆ
ตั้งแต่ขนาดความจุ 60 ซีซีไปจนถึงขนาดความจุ 5,000 ซีซี อาทิเช่น ขวดนมเปรี้ยวพร้อมดื่ม
ขวดน้ำมันพืช ขวดซอสปรุงรส ขวดบรรจุน้ำยาซักผ้า เป็นต้น

บริษัทฯได้รับการรับรองมาตรฐาน GMP (Good Manufacturing Practice) และมาตรฐาน
ISO 9001 : 2000 จาก AJA (Anglo Japanese American Registrars)
โดยตลอดเวลากว่า 20 ปี
ที่บริษัทฯมุ่งมั่นสร้างชื่อเสียงความน่าเชื่อถือและความไว้วางใจจากลูกค้าเสมอมาทำให้บริษัทฯ
เป็นหนึ่งในผู้ผลิตบรรจุภัณฑ์พลาสติกชั้นนำของประเทศ
โดยได้รับความไว้วางใจจากลูกค้าทั้งในและต่างประเทศมาโดยตลอด
ซึ่งเห็นได้จากการที่ลูกค้าของบริษัทฯเป็นผู้ผลิตสินค้าอุปโภคบริโภคที่ได้รับมาตรฐานและทำการซื้อผลิตภัณฑ์กับบริษัทฯ
เป็นระยะเวลายาวนาน อาทิเช่น ดัชมิลล์, โอวัลติน, เนสท์เล่, เอสซี จอนห์สัน, สแตนเล่ย์
เวิร์คส์ เป็นต้น

บริษัทฯมีการเติบโตของรายได้มาโดยตลอด ในปี 2545 บริษัทฯมีรายได้รวม 381 ล้านบาท
เพิ่มขี้นร้อยละ10 จากปี 2544 ในปี 2546 บริษัทฯมีรายได้รวม 459
ล้านบาทคิดเป็นอัตราการเติบโตร้อยละ 21 และในปี 2547บริษัทฯมีรายได้รวม 585
ล้านบาทคิดเป็นอัตราการเติบโตร้อยละ 28 สำหรับไตรมาส 1 ปี 2548 บริษัทฯมีรายได้รวม 153
ล้านบาท ในขณะที่กำไรสุทธิจากการดำเนินงานของบริษัทฯ ในปี 2545 เท่ากับ 32 ล้านบาท
สำหรับปี 2546 บริษัทฯมีกำไรสุทธิจากการดำเนินงาน 26 ล้านบาท และ 21 ล้านบาทสำหรับปี
2547 สำหรับไตรมาส 1 ปี 2548 บริษัทฯมีกำไรสุทธิจากการดำเนินงาน 9 ล้านบาท

ปัจจุบันบริษัทฯมีทุนจดทะเบียนทั้งสิ้น 100 ล้านบาทแบ่งเป็นหุ้นสามัญ 100 ล้านหุ้นมูลค่าที่ตราไว้หุ้นละ
1 บาทเป็นทุนชำระแล้ว 80 ล้านบาทซึ่งจะเข้าจดทะเบียนในตลาดหลักทรัพย์ เอ็ม เอ ไอ (MAI)
โดยเสนอขายหุ้นสามัญของบริษัทฯต่อประชาชนในครั้งนี้รวมจำนวนทั้งสิ้น 20
ล้านหุ้นมูลค่าที่ตราไว้หุ้นละ 1 บาท ในราคาหุ้นละ []บาทคิดเป็นร้อยละ 20
ของทุนจดทะเบียนชำระแล้วภายหลังการเพิ่มทุน

(ผู้ลงทุนควรอ่านรายละเอียดข้อมูลในส่วนที่ 2 และส่วนที่ 3 ก่อนตัดสินใจจองซื้อหลักทรัพย์)
ส่วนที่ 2

รายละเอียดบริษัท

+------------------+---------------------------------------------------+
| ชื่อบริษัท           | : บริษัท พลาสติค และหีบห่อไทย จำกัด (มหาชน)             |
+------------------+---------------------------------------------------+
| ลัก               | : ผลิต และรับจ้างผลิตผลิตภัณฑ์พลาสติก ประเภทบรรจุภัณฑ์ต่างๆ   |
| ษณะการประกอบธุรกิจ |                                                   |
|                  | และผลิตภัณฑ์พลาสติกอื่นๆ                                |
+------------------+---------------------------------------------------+
|                  |                                                   |
+------------------+---------------------------------------------------+
| ที่ตั้งสำนักงานใหญ่    | : 68/46 หมู่ 8 ถนนบางขุนเทียน-ชายทะเล แขวงท่าข้าม       |
|                  | เขตบางขุนเทียน                                      |
|                  |                                                   |
|                  | กรุงเทพมหานคร 10150                                |
+------------------+---------------------------------------------------+
|                  |                                                   |
+------------------+---------------------------------------------------+
| เลขทะเบียนบริษัท    | : 0107547000575                                   |
+------------------+---------------------------------------------------+
| โทรศัพท์           | : 02 897 2250 -1                                  |
+------------------+---------------------------------------------------+
| โทรสาร           | : 02 897 2426                                     |
+------------------+---------------------------------------------------+
| Website          | : www.thaiplaspac.com                             |
+------------------+---------------------------------------------------+
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2549

บริษัท พลาสติค และหีบห่อไทย จำกัด(มหาชน)

Thai Plaspac Public Company Limited

สารบัญ

หน้า

ส่วนที่ 1 ข้อมูลสรุป

ส่วนที่ 2 รายละเอียดบริษัทฯ 1

1.  ปัจจัยความเสี่ยง 2

2.  ลักษณะการประกอบธุรกิจ 3

3.  การประกอบธุรกิจของแต่ละสายผลิตภัณฑ์ 6

4.  การวิจัยและพัฒนา 14

5.  ทรัพย์สินที่ใช้ในการประกอบธุรกิจ 14

6.  โครงการในอนาคต 15

7.  ข้อพิพาททางกฎหมาย 16

8.  โครงสร้างเงินทุน 16

9.  โครงสร้างการจัดการ 17

10. การควบคุมภายใน 29

11. รายการระหว่างกัน 30

12. ฐานะทางการเงินและผลการดำเนินงาน 34

13. ข้อมูลอื่นที่เกี่ยวข้อง 44

ส่วนที่ 3 การรับรองความถูกต้องของข้อมูล

เอกสารแนบ 1 : รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท

เอกสารแนบ 2 : ข้อมูลการดำรงตำแหน่งของคณะกรรมการ ผู้บริหาร และผู้มีอำนาจควบคุมบริษัท
และบริษัทย่อย

เอกสารแนบ 3 : งบการเงิน ปี 2549
6. โครงการในอนาคต

การลงทุนใน แม่พิมพ์แบบ Hot Runner Mould และแม่พิมพ์ในกระบวนการผลิตแบบ Thin Wall

การผลิตแบบ Hot Runner Mould เป็นกระบวนการผลิตที่ไม่ก่อให้เกิดก้านพลาสติกที่เกิดขึ้น
จากการผลิตแบบฉีด ทำให้บริษัทฯ สามารถลดปริมาณการสูญเสียพลาสติกในระหว่างการผลิต
และเพิ่มประสิทธิภาพในกระบวนการผลิตแบบฉีด ส่วนแม่พิมพ์แบบ Thin Wall
เป็นกระบวนการผลิตที่ ช่วยลดน้ำหนักชิ้นงานลง ซึ่งทำให้ลดต้นทุนวัตถุดิบลงได้
ทำให้ต้นทุนสินค้าถูกลงเป็นผลดีกับลูกค้า ส่วนหนึ่งด้วย
และเสดงให้เห็นความจริงใจในการทำธุรกิจกับลูกค้าของบริษัทฯ ในการช่วยลดต้นทุนให้กับ ลูกค้า
ทั้งนี้บริษัทฯ ลงทุนจัดทำแม่พิมพ์ดังกล่าวมาใช้ในการผลิตจนถึงสิ้นปี 2549 ไปทั้งสิ้นเป็นมูลค่า 10
ล้านบาท และจะใช้แม่พิมพ์ชนิดนี้กับงานผลิตที่เป็นสินค้าหลักและมีการผลิตระยะยาว
ซึ่งจะทำให้เพิ่มประสิทธิภาพและลดต้นทุนการผลิตได้อย่างคุ้มค่ากับการลงทุนที่สูง

การลงทุนในกระบวนการผลิตแบบ PET

การผลิตแบบ PET เป็นกระบวนการผลิตบรรจุภัณฑ์พลาสติกที่มีความใส เหนียว แข็งแรง
ทนต่อการกระแทก เพื่อตอบสนองความต้องการบรรจุภัณฑ์สำหรับผลิตภัณฑ์อาหาร เครื่องดื่ม
เครื่องสำอางและเวชภัณฑ์ ปัจจุบันได้ติดตั้งเครื่องจักรในกระบวนการผลิตแบบ PET
พร้อมแม่พิมพ์จากประเทศญี่ปุ่น ใช้ในการผลิตขวดน้ำยาบ้วนปาก ลิสเตอร์ลีน จำนวน 2 เครื่อง
มูลค่าลงทุนในเครื่องจักร ประมาณ 24 ล้าน แต่เนื่องจากปริมาณงานที่เพิ่มขึ้นอย่างรวดเร็ว
จึงจำเป็นต้องเพื่อเครื่องจักรอีก 2 เครื่อง เพื่อรองรับปริมาณงานที่เพิ่มขึ้น
และการขยายฐานลูกค้าในกลุ่มเครื่องสำอางเช่นขวดโลชั่นบำรุงผิว ขวดน้ำมันทาผิวหนัง

การลงทุนในกระบวนการผลิตแบบฉีด

บริษัทฯ ได้ทำการศึกษาและเตรียมการลงทุนในเครื่องฉีดที่มีเทคโนโลยี่ในการผลิตความเร็วสูง
และมีประสิทธิภาพในการผลิตสูง เพื่อลดต้นทุนการผลิต
ซึ่งจะทำให้ทำให้ราคาสินค้าสามารถแข่งขันกับผู้ผลิตรายอื่นได้
และเพื่อรองรับงานการผลิตบรรจุภัณฑ์อาหารที่มีคำสั่งซื้อในปริมาณสูงและต่อเนื่องที่เครื่องฉีดเดิมที่มีอยู่มีขนาดและประสิทธิภาพไม่เหมาะกับงานการผลิตประเภทนี้
10. การควบคุมภายใน

10.1 การประเมินความเพียงพอของระบบควบคุมภายในโดยคณะกรรมการบริษัท

ในการประชุมคณะกรรมการบริษัทครั้งที่ 1/2550 วันที่ 26 กุมภาพันธ์ 2550
คณะกรรมการบริษัทฯร่วมกับคณะกรรมการตรวจสอบ 3 ท่าน
ได้ประชุมพิจารณาและประเมินระบบการควบคุมภายในของบริษัทฯ ทั้ง 5 ด้าน
ประกอบกับความเห็นของคณะกรรมบริษัทฯ ที่ได้ประเมินในแบบความเพียงของระบบควบคุมภายในใน
ปี 2549 ที่ทางคณะกรรมการได้จัดทำขึ้น สรุปผลการประเมินในด้านต่างๆดังนี้

-   องค์กรและสภาพแวดล้อม
    คณะกรรมการมีความเห็นว่าบริษัทฯมีระบบควบคุมเกี่ยวกับองค์กรและสภาพแวดล้อมอย่างเพียงพอ

-   การบริหารความเสี่ยง
    คณะกรรมการมีความเห็นว่าบริษัทฯได้มีการประเมินปัจจัยความเสี่ยงที่เกี่ยวข้อง
    และมีการกำหนดมาตรการในการบรรเทาความเสี่ยง
    รวมทั้งการติดตามปรับปรุงมาตรการต่างๆ ทุกเดือน
    หรือทุกครั้งเมื่อมีปัจจัยใหม่เข้ามาเกี่ยวข้องกับการดำเนินธุรกิจของบริษัทฯ

-   การควบคุมการปฏิบัติงานของฝ่ายบริหาร
    คณะกรรมการมีความเห็นว่าบริษัทฯมีมาตรการในการควบคุมการปฏิบัติหน้าที่ของฝ่ายบริหารอย่างเพียงพอ
    โดยมีการกำหนดอำนาจในการอนุมัติอย่างชัดเจน
    และมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ
    ผู้บริหารหรือผู้เกี่ยวข้องกับบุคคลดังกล่าวอย่างเพียงพอแล้ว
    โดยการทำรายการระหว่างกันจะต้องมีการนำเสนอเพื่อให้คณะกรรมการตรวจสอบให้ความเห็นชอบก่อนการทำรายการ

-   ระบบสารสนเทศและการสื่อสารข้อมูล
    คณะกรรมการมีความเห็นว่าบริษัทฯมีระบบการจัดการข้อมูลที่เหมาะสมโดยมีข้อมูลอย่างเพียงพอเพื่อช่วยในการตัดสินใจของฝ่ายบริหาร
    รวมทั้งมีระบบจัดเก็บข้อมูลที่ถูกต้องและเพียงพอ

-   ระบบติดตามคณะกรรมการมีความเห็นว่า
    บริษัทฯทีการติดตามและปรับปรุงแผนการดำเนินธุรกิจอย่างสม่ำเสมอและมีการจัดทำรายงานผลการตรวจสอบภายในทุก
    3 เดือน
8. โครงสร้างทุน

8.1 หลักทรัพย์ของบริษัทฯ

บริษัทฯมีทุนจดทะเบียนทั้งสิ้น 100 ล้านบาท โดยเป็นทุนจดทะเบียนชำระแล้วจำนวน 100 ล้านบาท
แบ่งเป็นหุ้นสามัญจำนวน 100 ล้านหุ้น มูลค่าที่ตราไว้หุ้นละ 1 บาท

8.2 ผู้ถือหุ้น

ณ วันที่ 31 ธันวาคม 2549 ผู้ถือหุ้นของบริษัทฯ มีดังนี้

  ------------------ ---------------------------- ------------ ------- ------------- -------
  ลำดับ               รายชื่อผู้ถือหุ้น                   ณ วันที่ 31             ณ วันที่ 31      
                                                  ธันวาคม 2548          ธันวาคม 2549   

                                                  จำนวนหุ้น      ร้อยละ   จำนวนหุ้น       ร้อยละ

                     กลุ่มผู้ถือหุ้นเดิม                                                     

  1.                 บริษัท โมเดอร์นฟอร์มกรุ๊ป จำกัด     48,000,000   48.00   48,000,000    48.00
                     (มหาชน)                                                         

  2.                 นายนิวัฒน์ หงส์พิทักษ์พงศ์¹          10,760,000   10.76   10,800,000    10.76

  3.                 นายปรีชา ศรีอัศวกุล²             10,760,000   10.76   10,760,000    10.76

  4.                 นายธีรวิทย์ บุษยโภคะ             8,000,000    8.00    8,000,000     8.00

  5.                 นางมาลี กลินวิทยา               2,400,000    2.40    2,400,000     2.40

  6.                 นางภาวิณี ศรีอัศวกุล              40,000       0.04    40,000        0.04

  7.                 นางสุนีย์ หงส์พิทักษ์พงศ์            20,000       0.02    20,000        0.02

  8.                 นางภัทรา หงส์พิทักษ์พงศ์           20,000       0.02    20,000        0.02

  กลุ่มผู้ถือหุ้นรายย่อยอื่น                                20,000,000   20.00   20,000,000    20.00

  รวม                                             80,000,000   100.0   100,000,000   100.0
  ------------------ ---------------------------- ------------ ------- ------------- -------

หมายเหตุ:

1) กลุ่มหงส์พิทักษ์พงศ์ ประกอบด้วยกลุ่มผู้ถือหุ้นนามสกุลเดียวกันและผู้เกี่ยวข้องทั้งหมด 3 รายได้แก่
นายนิวัฒน์ หงส์พิทักษ์พงศ์ นางสุนีย์ หงส์พิทักษ์พงศ์ และนางภัทรา หงส์พิทักษ์พงศ์
ถือหุ้นรวมกันเป็นจำนวน 10,760,000 หุ้น 20,000 หุ้น และ 20,000 หุ้น ตามลำดับ
คิดเป็นสัดส่วนร้อยละ 10.80 ของจำนวนหุ้นชำระแล้ว ณ วันที่ 31 ธันวาคม 2548 และ

2) กลุ่มศรีอัศวกุล ประกอบด้วยกลุ่มผู้ถือหุ้นนามสกุลเดียวกันและผู้เกี่ยวข้องทั้งหมด 2 รายได้แก่
นายปรีชา ศรีอัศวกุล และนางภาวิณี ศรีอัศวกุล ถือหุ้นรวมกันเป็นจำนวน 10,760,000 หุ้น และ
40,000 หุ้น ตามลำดับ คิดเป็นสัดส่วนร้อยละ 10.80 ของจำนวนหุ้นชำระแล้ว ณ วันที่ 31
ธันวาคม 2549

8.3 นโยบายการจ่ายเงินปันผล

บริษัทฯมีนโยบายการจ่ายเงินปันผลในอัตรา0ไม่0น้อยกว่าร้อยละ 50
ของกำไรสุทธิหลังหักภาษีเงินได้ นิติบุคคล
ทั้งนี้การจ่ายเงินปันผลอาจมีการเปลี่ยนแปลงได้ขึ้นอยู่กับผลประกอบการ แผนการขยายธุรกิจ
สภาพคล่อง ความจำเป็น และความเหมาะสมอื่นๆในอนาคต
โดยให้อำนาจคณะกรรมการของบริษัทฯพิจารณาและการดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้น
ทั้งนี้ในกรณีที่บริษัทฯมีบริษัทย่อยนโยบายจ่ายเงินปันผลของบริษัทย่อยต้องเป็นเช่นเดียวกับบริษัทฯ
ส่วนที่1

ข้อมูลสรุป(Executive Summary)

บริษัท พลาสติค และหีบห่อไทย จำกัด (มหาชน) หรือ “บริษัทฯ ” มีชื่อภาษาอังกฤษ ว่า “Thai
Plaspac Public Company Limited” ก่อตั้งเมื่อ วันที่ 1 สิงหาคม 2526
ด้วยทุนจดทะเบียนเริ่มแรก 4.5 ล้านบาท ประกอบธุรกิจในการรับจ้างผลิต ผลิตภัณฑ์พลาสติก
ประเภทบรรจุภัณฑ์ต่างๆ และผลิตภัณฑ์พลาสติกอื่นๆ
ตามรูปแบบความต้องการของลูกค้าในแต่ละอุตสาหกรรม เช่น ฝาปิดขวดกาแฟ
และเครื่องดื่มมอลส์สกัด ฝาและขวดนมสด,นมเปรี้ยวพร้อมดื่ม
ฝาและขวดน้ำยาทำความสะอาดพื้น,สุขภัณฑ์ ฝาและตลับน้ำหอม ปรับอากาศ
ชิ้นส่วนเครื่องมือและชิ้นส่วนโต๊ะ,เก้าอี้ โดยบริษัทฯได้แบ่งสายการผลิตตามอุตสาหกรรม ประเภท
ต่าง ๆ ดังนี้ อุตสาหกรรมอาหารและเครื่องดื่ม อุตสาหกรรมเครื่องสำอางและเวชภัณฑ์
อุตสาหกรรมน้ำยาทำความสะอาดในครัวเรือน อุตสาหกรรมเฟอร์นิเจอร์และเครื่องมือช่าง
การผลิตของบริษัทฯได้ใช้กระบวนการผลิตหลัก 2 ประเภทคือ กระบวนการผลิตแบบฉีด
(Injection Moulding) และกระบวนการผลิตแบบเป่า (Blow Moulding)

ปัจจุบันบริษัทฯ มีโรงงาน 2 แห่ง ตั้งอยู่ในเขตบางขุนเทียน กรุงเทพมหานคร มีทุนจดทะเบียน 100
ล้านบาท และได้เพิ่มกระบวนการผลิตหลักเป็น 3 ประเภท คือ กระบวนการ ผลิตแบบฉีด
(Injection Moulding) ผลิตผลิตภัณฑ์ต่าง ๆ เช่น ฝาปิดขวดกาแฟและเครื่องดื่มมอลส์สกัด
ฝาขวดนมสดและนมเปรี้ยวพร้อมดื่ม ถ้วยโยเกิร์ต ฝาและจุกกล่องTetraPackบรรจุนมและน้ำผลไม้
ชิ้นส่วนตลับเมตร ฝากระป๋องสเปรย์ ฝาและตลับสเปรย์ปรับอากาศ หลอดเลือด เป็นต้น
กระบวนการผลิตแบบเป่า(Blow Moulding) ผลิตผลิตภัณฑ์ ต่าง ๆ เช่น ขวดนมสด,
นมเปรี้ยวพร้อมดื่ม, ขวดแชมพู, ครีมนวด, ขวดโลชั่นบำรุงผิว ขวดน้ำยาทำความสะอาด
พื้นและสุขภัณฑ์ ขวดโหลผลไม้ขนาดต่างๆ แกลลอนซอสมะเขือเทศ เป็นต้น และกระบวนการผลิตแบบ
PET (Injection-Blow Moulding) ผลิตผลิตภัณฑ์ต่าง ๆ เช่น ขวดน้ำยาบ้วนปาก
ขวดโลชั่นบำรุงผิว เป็นต้น

ตลอดระยะเวลากว่า 20 ปี ที่ได้ดำเนินกิจการมา บริษัทฯ ได้เติบโตเจริญก้าวหน้ามาโดยตลอด
ได้รับ ความเชื่อถือ และความไว้วางใจจากลูกค้าเสมอมา ทำให้บริษัทฯ
เป็นหนึ่งในผู้ผลิตบรรจุภัณฑ์พลาสติกที่มี คุณภาพตรงกับความต้องการของลูกค้า
และถือเป็นผู้ผลิตบรรจุภัณฑ์พลาสติกชั้นนำทั้งในประเทศ และ ต่างประเทศโดยในปี 2549 บริษัทฯ
มียอดรายได้รวมจำนวน 688.41 ล้านบาท มีกำไรสุทธิหลังหักภาษี จำนวน 53.36 ล้านบาท
9. การควบคุมภายใน

คณะกรรมการบริษัทได้มอบหมายให้คณะกรรมการตรวจสอบ
รับผิดชอบกำกับดูแลให้ฝ่ายบริหารจัดให้มีระบบควบคุมภายในอย่างมีประสิทธิภาพและเพียงพอ
โดยครอบคลุมทุกด้าน ทั้งด้านการเงิน บัญชี การปฏิบัติการงาน
การดำเนินการให้เป็นไปตามกฎหมาย ข้อบังคับระเบียบที่เกี่ยวข้อง และการบริหารความเสี่ยง
และจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินทุนของผู้ถือหุ้นและสินทรัพย์ของบริษัทอยู่เสมอ
จัดให้มีการกำหนดลำดับขั้นของอำนาจอนุมัติและความรับชอบของผู้บริหารและพนักงาน
กำหนดระเบียบการปฏิบัติงานอย่างเป็นลายลักษณ์อักษร
โดยมีหน่วยงานตรวจสอบฝ่ายในทำหน้าที่ตรวจสอบ และสอบทานระบบการปฏิบัติงานของทุกหน่วยงาน
ให้เป็นไปตามระเบียบที่วางไว้
และแผนงานตรวจสอบภายในประจำปีตามที่คณะกรรมการตรวจสอบได้อนุมัติ โดยในปี 2552
คณะกรรมการบริษัทได้รับทราบรายงานของคณะกรรมการตรวจสอบที่ได้สอบทานและรับทราบผลการปฏิบัติงานของหน่วยงานตรวจสอบภายในอย่างต่อเนื่อง
และมีความเห็นว่า
โดยรวมบริษัทมีระบบการควบคุมภายในที่มีประสิทธิภาพเพียงพอและเหมาะสมกับลักษณะของธุรกิจ
และไม่พบข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อความถูกต้องเชื่อถือได้นอกจากนี้คณะกรรมการตรวจสอบและคณะกรรมการบริษัทยังได้ประเมินประสิทธิภาพและความเพียงพอของการควบคุมภายในตามองค์ประกอบการควบคุมภายในเป็นประจำ
ปีละครั้งทุกสิ้นปี โดยการประชุมคณะกรรมการครั้งที่ 1/2553 เมื่อวันที่ 18 กุมภาพันธ์ 2553
คณะกรรมการบริษัทได้สรุปความเห็นเกี่ยวกับความเพียงพอและความเหมาะสมของระบบการควบคุมภายในของบริษัท
ประจำปี 2553 แล้วเห็นว่า บริษัทมีการควบคุมภายในตามองค์ประกอบการควบคุมภายใน 5 ส่วน
ตามแนวทางของสำนักงานคณะกรรมการกำกับหลักทรัพย์และตลาดหลักทรัพย์ หรือ กลต.
โดยบริษัทได้ยึดถือปฏิบัติอย่างเสมอมา จึงไม่พบข้อพร่องที่มีนัยสำคัญใดๆ

บริษัทฯมีคณะกรรมการ 2 ชุด ดังนี้

คณะกรรมการตรวจสอบ เพื่อกำกับดูแลกระบวนการจัดทำรายงานทางการเงินของบริษัท
ให้บริษัทมีรายงานทางการเงินที่ถูกต้องและเพียงพอและกำกับดูแลให้บริษัทมีระบบควบคุมภายในที่เหมาะสมและมีประสิทธิภาพ
ตลอดจนดูแลให้บริษัทปฏิบัติตามกฎหมายที่เกี่ยวข้อง โดยรายละเอียดของคณะกรรมการตรวจสอบ
ขอบเขต หน้าที่ ความรับผิดชอบ ระบุไว้ภายใต้หัวข้อการจัดการ

คณะอนุกรรมการบริหารความเสี่ยง เพื่อให้การบริหารความเสี่ยงอย่างเป็นระบบทั้งระดับองค์กร
และระดับกิจกรรมให้ครอบคลุมทุกกระบวนการทำงานที่มีความสำคัญทั่วทั้งองค์กร รายละเอียด
บทบาท และความรับผิดชอบของคณะกรรมการบริหารความเสี่ยงระบุไว้ในหัวข้อการจัดการ

อีกทั้งบริษัทยังได้ให้ความสำคัญในเรื่องของการประเมินตนเองของคณะกรรมการ
ซึ่งถือเป็นสิ่งจำเป็นในการแสดงให้เห็นถึงความรับผิดชอบของกรรมการ
และการพัฒนากรรมการโดยในปีที่ผ่านมาบริษัทได้ส่งเสริมให้มีการฝึกอบรมและให้ความรู้แก่ผู้เกี่ยวข้องของบริษัท
ได้แก่ มีการส่งเสริมให้เข้าอบรมในหัวข้อ ” การปรับปรุงกฎเกณฑ์เกี่ยวกับ
ความรับผิดชอบของกรรมการ ผู้บริหาร และเลขานุบริษัท และสิทธิของผู้ถือหุ้นบริษัทจดทะเบียน
“ที่ทางสมาคมบริษัทจดทะเบียนไทย ได้จัดขึ้น เป็นต้น
ส่วนที่1

1. ข้อมูลทั่วไป(Executive Summary)

บริษัท พลาสติค และหีบห่อไทย จำกัด(มหาชน) มีชื่อภาษาอังกฤษว่า Thai Plaspac Public
Company Limited ก่อตั้งเมื่อวันที่ 1 สิงหาคม 2526
ประกอบธุรกิจรับจ้างผลิตบรรจุภัณฑ์ทำจากพลาสติก ประเภทขวดและฝา
และชิ้นส่วนพลาสติกในรูปแบบต่างๆ
ตามความต้องการของลูกค้าในแต่ละอุตสาหกรรมภายใต้ระบบคุณภาพมาตรฐานสากล ISO
9001:2008 และ GMP ที่ได้การรับรองจากสถาบัน AJA (Anglo Japanese American
Registrars) โดยใช้กระบวนการผลิตหลัก 3 ประเภท คือ กระบวนการผลิตแบบฉีด
(Injection Moulding) กระบวนการผลิตแบบเป่า(Blow Moulding)
และกระบวนการผลิตแบบ PET(Injection - Blow Moulding)
ปัจจุบันมีทุนจดทะเบียนที่ชำระแล้วจำนวน 100,000,000 บาท บริษัทฯ มีโรงงาน 2
แห่งตั้งอยู่ในเขตบางขุนเทียน กรุงเทพมหานคร ดังนี้

สำนักงานใหญ่ ตั้งอยู่เลขที่ 68/46 หมู่ที่ 8 ถนนบางขุนเทียน-ชายทะเล แขวงท่าข้าม
เขตบางขุนเทียน กรุงเทพมหานคร 10150 หมายเลขโทรศัพท์ 02 897 2250 หมายเลขโทรสาร
02 897 2426 email address : secretary@thaiplaspac.com website :
www.thaiplaspac.com

สาขา ตั้งอยู่เลขที่ 129-129/1 หมู่ที่ 1 ถนนบางขุนเทียน-ชายทะเล แขวงแสมดำ
เขตบางขุนเทียน กรุงเทพมหานคร 10150 หมายเลขโทรศัพท์ 02 897 0261 - 2
หมายเลขโทรสาร 02 416 5623

เป็นระยะเวลากว่า 27 ปี ที่บริษัทฯ
ได้ดำเนินกิจการมาด้วยความเจริญก้าวหน้าอย่างต่อเนื่องมาโดยตลอด
จนได้รับความเชื่อมั่นและไว้วางใจ ในคุณภาพของผลิตภัณฑ์และราคาที่เป็นมาตรฐาน
จากลูกค้าระดับแนวหน้าในตลาดสินค้าอุปโภคและบริโภค ทั้งในประเทศและต่างประเทศ
ทำให้บริษัทฯ เป็นผู้ผลิตบรรจุภัณฑ์พลาสติกที่มีคุณภาพตรงกับความต้องการของลูกค้า
และเป็นผู้ผลิตบรรจุภัณฑ์พลาสติกชั้นนำในระดับประเทศและสากล

บุคคลที่อ้างอิงอื่นๆ

(ก) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารสถาบันวิทยาการตลาดทุน ชั้น 7

เลขที่ 2/7 หมู่ที่ 4 ( โครงการนอร์ปาร์ค ) ถนนวิภาวดี แขวงทุ่งสองห้อง

เขตหลักสี่ กรุงเทพมหานคร 10210

(ข) ผู้สอบบัญชี

นางสาวรุ้งนภา เลิศสุวรรณกุล ผู้สอบบัญชีรับอนุญาต หมายเลข 3516

บริษัท สำนักงาน เอินส์ท แอนด์ ยัง จำกัด

193/136-137 ชั้น 23 อาคารเลครัชดา ถนนรัชดาภิเษกตัดใหม่ กรุงเทพมหานคร

10110

หมายเลขโทรศัพท์ 02 264 0777

(ค) ที่ปรึกษากฎหมาย

สำนักงาน เนติธรรมทนายความ

65/57 หมู่ที่ 2 ถนนชักพระ แขวงตลิ่งชัน เขตตลิ่งชัน กรุเทพมหานคร 10170

หมาเลขโทรศัพท์ 02 882 7907

หมายเลขโทรสาร 02 435 8307
7. โครงสร้างทุน

7.1 หลักทรัพย์ของบริษัทฯ

บริษัทฯ ได้รับอนุญาตจากคณะกรรมการกำกับหลักทรัพย์และตลาดหลักทรัพย์
และคณะกรรมการตลาดหลักทรัพย์แห่งประเทศไทย รับเข้าเป็นบริษัทจดทะเบียนในตลาด หลักทรัพย์
เอ็ม เอ ไอ เมื่อวันที่ 7 ธันวาคม 2548 มีทุนจดทะเบียนทั้งสิ้น 100 ล้านบาท
โดยเป็นทุนจดทะเบียนชำระแล้วจำนวน 100 ล้านบาท แบ่งเป็นหุ้นสามัญจำนวน 100 ล้านหุ้น
มูลค่าที่ตราไว้หุ้นละ 1 บาท

7.2 ผู้ถือหุ้น

ณ วันที่ 31 ธันวาคม 2553 ผู้ถือหุ้น 10 รายแรกของบริษัทฯ มีดังนี้

  ------------------ ----------------------------- --------- ------- ------------- --------
  ลำดับ               รายชื่อผู้ถือหุ้น                                      ณ วันที่ 31      
                                                                     ธันวาคม 2553   

                                                                     จำนวนหุ้น       ร้อยละ

  1.                 บริษัท โมเดอร์นฟอร์ม กรุ๊ป จำกัด                       48,000,000    48.00
                     (มหาชน)                                                       

  2.                 นายเอกวุฒิ เนื่องจำนงค์                              8,809,500     8.81

  3.                 นายนิวัฒน์ หงส์พิทักษ์พงศ์                              8,203,700     8.20

  4.                 นายธีรวิทย์ บุษยโภคะ                                8,000,000     8.00

  5.                 นางวันทนีย์ เพชรโลหะกุล                             4,211,800     4.21

  6.                 นายบรรหาร เพชรโลหะกุล                            2,902,000     2.90

  7.                 นายนิธิ เนื่องจำนงค์                                 1,593,100     1.59

  8.                 นางสาวพิมพ์ภัทรา เพชรโลหะกุล                        1,188,800     1.20

  9.                 บริษัท ไทยเอ็นวีดีอาร์ จำกัด                           1,073,100     1.07

  10.                นายนิติ เนื่องจำนงค์                                 780,200       0.78

  กลุ่มผู้ถือหุ้นรายย่อยอื่น                                                   15,237,800    15.24

  รวม                                                                100,000,000   100.00
  ------------------ ----------------------------- --------- ------- ------------- --------

7.3 นโยบายการจ่ายเงินปันผล

บริษัทฯมีนโยบายการจ่ายเงินปันผลในอัตรา0ไม่0น้อยกว่าร้อยละ 50
ของกำไรสุทธิหลังหักภาษีเงินได้นิติบุคคล
ทั้งนี้การจ่ายเงินปันผลอาจมีการเปลี่ยนแปลงได้ขึ้นอยู่กับผลประกอบการ แผนการขยายธุรกิจ
สภาพคล่อง ความจำเป็น และความเหมาะสมอื่นๆในอนาคต
โดยให้อำนาจคณะกรรมการของบริษัทฯพิจารณาและการดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้น
ทั้งนี้ในกรณีที่บริษัทฯมีบริษัทย่อย นโยบายจ่ายเงินปันผลของบริษัทย่อยต้องเป็นเช่นเดียวกับบริษัทฯ
ส่วนที่ 2

การรับรองความถูกต้องของข้อมูล

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทร่วม

ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูล
อย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 23 กุมภาพันธ์ 2554
ต่อผู้สอบบัญชี และกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการ ควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความ
ถูกต้องแล้ว บริษัทได้มอบหมายให้ นายพจน์ศิริ โหตรภวานนท์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายพจน์ศิริ
โหตรภวานนท์ กำกับไว้ บริษัทจะถือว่าไม่ใช่ข้อมูลที่บริษัทได้
รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายโยธิน เนื่องจำนงค์ ประธานกรรมการบริหาร

2. นายธีรวิทย์ บุษยโภคะ กรรมการผู้จัดการ

ชื่อผู้รับมอบอำนาจ ตำแหน่ง ลายมือชื่อ

นายพจน์ศิริ โหตรภวานนท์ เลขุนุการบริษัท

ทั้งนี้ มาตรา 89/20 *** แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
กำหนดให้กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความ
เสียหายใดๆ อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป โดยแสดงข้อความ
ที่เป็นเท็จในสาระสำคัญหรือปกปิดข้อความจริงที่ควรบอกให้แจ้งในสาระสำคัญในกรณีของงบการเงิน
และรายงานเกี่ยวกับฐานะการเงินและผลการดำเนินงานของบริษัทหรือรายงานอื่นใดที่ต้องเปิดเผย
ตามมาตรา 56 หรือมาตรา 199
โดยมิได้จำกัดความรับผิดไว้เฉพาะกรรมการและผู้บริหารที่ลงลายมือ
ชื่อรับรองความถูกต้องของข้อมูลในเอกสารดังกล่าวเท่านั้น อย่างไรก็ดี กรรมการหรือผู้บริหารซึ่ง
สามารถพิสูจน์ได้ว่าโดยตำแหน่งหน้าที่ตนไม่อาจล่วงรู้ถึงความแท้จริงของข้อมูลหรือการขาดข้อมูลที่
ควรต้องแจ้งนั้น ย่อมไม่มีความรับผิดตามมาตรา 89/20

หมายเหตุ *** ใช้บังคับกับบริษัทที่อยู่ภายใต้บังคับของหมวด 3/1 แห่งพระราชบัญญัติหลักทรัพย์และ
ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์
(ฉบับที่ 4) พ.ศ. 2551 เท่านั้น